Rangsang Tuban (Hanacaraka)/Kaca 22


Alihaksara
/kaca 022/

ning pang ingkang kateres ;  alumipun katingal anyenyengit ; 
sang pangéran sampun pikantuk serep bab lelabuhanipun sang prabu ; cocok ian panggalihipun ;  karsanipun sang pangéran ; baḍé  suwita ;  lajĕng maleb,et ing alun alun ; pepé  wontĕn sakidulipun waringin kembar ;  sang nata pinuju miyos sinewaka wontĕn ing sitibentar ; awas tumingal yen wontĕn tiyang sowan pepe ;  lajĕng kaḍawuhan nimbali ; sang pangéran kerid ing lampahipun ;  magupuh lenggah wontĕn ing ngarsanipun sang prabu ;  trepsila ; tajem ing paningal ; semunipun mengku kasujanan ;  sang nata eram salebeting galih ningali manising pamulu ;  bagus ; jetmika ; narka yen trahing kusuma ;  lajĕng kadangu ; "bagea ; sira kang lagi teka" ; 
"kawula nuwun gusti ;  ratu ingkang kuwasa ing dunya ; mugimugi lulusa ing kawibawan paduka ;  nuwun ; abdi ingkang kapateḍan pambage" ; 
"sira sapa? pinangkanira ing endi ; kang yoga marang sira ; sapa?" "kawula nuwun ;  nama kawula ; pun warihkusuma ;  wijil kawula ; saking ing pratapan laladan ing nagari tuban ; biyung kawula sutaning panḍita"
sang prabu anyaṭet salebeting galih ; yen sudarmanipun winadi ;  

jv Basa Jawa (Javanese)
Rangsang Tuban